**KÚPNA Zmluva**

uzavretá podľa § 409 a nasl. zákona č. 513/1991 Zb. v znení neskorších predpisov (Obchodného zákonníka)

**Čl. I**

**Zmluvné strany**

# Objednávateľ: MD-MAX s.r.o.

Sídlo: Robotnícka 4357, 017 01 Považská Bystrica

V zastúpení: Ing. Michal Domanicky, konateľ

IČO: 46564667

DIČ: 2023436404

IČ DPH : SK2023436404

Bankové spojenie: SLSP, a.s.

Číslo účtu: IBAN : SK 80 0900 0000 0050 2635 2808

Tel : +421 903 508859

Email : [demag@demag.sk](mailto:demag@demag.sk)

Zapísaná v obchodnom registri: OS Trenčín, Odd.Sro, vl.č. 25897/R

(ďalej len : „**Objednávateľ**“ )

# Dodávateľ :

Sídlo:

V zastúpení:

IČO:

DIČ:

IČ DPH :

Zapísaná:

Bankové spojenie:

Číslo účtu:

Tel :

Email :

Zapisaná v obchodnom registri:

(ďalej len „**Dodávateľ**“ )

Východiskovým podkladom na uzavretie tejto zmluvy (ďalej len „zmluva“) je ponuka dodávateľa zo dňa ................. (doplní uchádzač), predložená v procese s názvom: „Priebežný tryskovač (pieskovač) s valčekovým dopravníkom“.

**Čl. II**

**Predmet zmluvy**

1. Predmetom zmluvy je dodávka priebežného tryskovača (pieskovača) s valčekovým dopravníkom.
2. Názov predmetu zmluvy .......................................................................................... (uchádzač uvedie názov výrobcu a typové označenie predmetu zmluvy)
3. Podrobná špecifikácia predmetu zmluvy je uvedená v **Prílohe č. 1.** tejto zmluvy.
4. Súčasťou predmetu zmluvy je :
5. doprava do miesta umiestnenia predmetu zmluvy a premiestnenie do miesta umiestnenia predmetu zmluvy, a
6. montáž predmetu zmluvy a zapojenie predmetu zmluvy do jestvujúcich rozvodov médií objednávateľa – elektrická energia, stlačený vzduch, odsávanie, do objednávateľom stanovených pripojovacích bodov, pričom dodávateľ je povinný realizovať zaistenie (ochranu) predmetu zmluvy pred poškodením a vypracovanie dokumentácie o realizácii zapojenia predmetu zmluvy nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EU a SR týkajúce sa predmetu zmluvy, anastavenie predmetu zmluvy, t.j. uvedenie do prevádzky, oživenie predmetu zmluvy, s tým, že dodávateľ je povinný preukázať dosiahnutie všetkých technických parametrov, ktoré sú v tejto zmluvy a v jej prílohách.

**Čl. III**

**Termín a miesto dodania**

* 1. Dodávateľ sa zaväzuje, že lehota dodania predmetu zmluvy v rozsahu článku II. tejto zmluvy uplynie 180 kalendárnym ňom od nadobudnutia platnosti tejto zmluvy.
  2. Miestom umiestnenia predmetu zmluvy je výrobný areál objednávateľa, t.j. MD-MAX s.r.o., Robotnícka 353, 017 01 Považská Bystrica.

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |
| --- | --- |
| Cena bez DPH | ...............Euro |
| 20 % DPH | ...............Euro |
| Celková cena s DPH | ................Euro |

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Podrobná špecifikácia ceny predmetu zmluvy je uvedená v **Prílohe č. 2** tejto zmluvy.
2. Cena zahŕňa všetky náklady dodávateľa potrebné k dodaniu predmetu zmluvy.
3. Všetky ceny sú nemenné počas celej doby platnosti tejto zmluvy.

**Čl. V**

**Platobné podmienky**

1. Zmluvné strany sa dohodli, že Objednávateľ uhradí Dodávateľovi cenu za predmet zmluvy na základe faktúry vystavovanej dodávateľom.
2. Dodávateľ je oprávnený vystaviť faktúru až po dodaní celého predmetu zmluvy a to až po ukončení preberacieho konania. Neoddeliteľnou súčasťou faktúry bude písomný záznam o úspešnom ukončení preberacieho konania predmetu zmluvy.
3. Splatnosť vystavenej faktúry je 60 kalendárnych dní od jej preukázateľného doručenia objednávateľovi.
4. DPH bude účtovaná podľa platných predpisov v čase fakturácie.
5. Dodávateľom predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju dodávateľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením doplnenej a opravenej faktúry.
6. Objednávateľ neposkytne dodávateľovi preddavok na dodanie predmetu zmluvy.

**Čl. VI**

**Dodanie a odovzdanie predmetu zmluvy**

* 1. Predmet zmluvy a všetky časti predmetu zmluvy musia byť dodané ako nové, pričom za nové sa považujú ak rok dodania je totožný s rokom výroby predmetu zmluvy alebo jeho častí, alebo ak rok výroby predmetu zmluvy alebo jeho častí je o jeden rok nižší ako je rok dodania predmetu zmluvy.
  2. Celý predmet zmluvy musí byť certifikovaný v súlade s platnou legislatívou EU a SR.
  3. Zmluvné strany sa dohodli, že dodávateľ dodá k predmetu zmluvy všetky návody na obsluhu, programovanie, údržbu a zoznamy chybových hlásení v slovenskom alebo českom jazyku.
  4. Zmluvné strany sa dohodli, že po úspešnom ukončení preberacieho konania spíšu písomný záznam poverený zástupcovia zmluvných strán o ukončení preberacieho konania predmetu zmluvy. Úspešným ukončením preberacieho konania bude preukázanie dosiahnutia všetkých technických parametrov, ktoré sú v tejto zmluvy a v jej prílohách.
  5. Objednávateľ zabezpečí vybudovanie základov, na ktoré dodávateľ namontuje predmet zmluvy, ak to bude potrebné, a to v súlade s „Podrobnou špecifikáciou na zhotovenie základov“, ktoré dodávateľ preukázateľné doručí objednávateľovi do 10 pracovných dní od nadobudnutí platnosti tejto zmluvy.
  6. Nebezpečenstvo škody na predmete zmluvy, ako aj na veciach a materiáloch, potrebných na dodanie predmetu zmluvy znášať dodávateľ až do času písomného prevzatia predmetu zmluvy objednávateľom.
  7. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je v súlade s podmienkami tejto zmluvy a že počas celej záručnej doby bude mať vlastnosti, dohodnuté v tejto zmluve.
    2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
    3. Záručná dobu na predmet zmluvy je 24 mesiacov od písomného prebratia predmetu zmluvy.
    4. Zmluvné strany sa dohodli, že počas záručnej doby bude :
* odstránenie reklamovanej vady bezplatne v mieste umiestenia predmetu zmluvy a
* reakciu dodávateľa na reklamovanú vadu do 24 hodín od jej nahlásenia dodávateľovi a
* nástup na odstránenie reklamovanej vady najneskôr do 48 hodín od jej nahlásenia dodávateľovi a
* odstránenie reklamovanej vady najneskôr do 168 hodín od jej nahlásenia dodávateľovi a
* dodávku náhradných dielov a spotrebného materiálu nevyhnutného na zabezpečenie riadnej prevádzky predmetu zmluvy do 168 hodín od nahlásenia objednávky dodávateľovi.
  + 1. Objednávateľ umožniť dodávateľovi prístup do priestorov, kde sa budú vady počas záručnej doby odstraňovať.
    2. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.

**Čl. VIII**

**Zmluvné pokuty a úroky z omeškania**

1. V prípade omeškania dodávateľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. V prípade omeškania dodávateľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, objednávateľ si môže uplatniť zmluvnú pokutu vo výške 0,05 % z ceny predmetu zmluvy za každý deň omeškania.
3. V prípade omeškania objednávateľa s úhradou faktúry v dohodnutej lehote, si dodávateľ môže uplatniť úrok z omeškania vo výške 0,05 % z dlžnej sumy za každý deň omeškania.
4. Uhradením zmluvnej pokuty dodávateľom, nezanikne nárok objednávateľa na náhradu škody, ktorá prevyšuje výšku zmluvnej pokuty.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. Zmluvné strany sa dohodli, ak predmet zmluvy nebude spĺňať čo i lej jeden z technických parametrov uvedených v **Prílohe č. 1** tejto zmluvy, objednávateľ nepreberie predmet zmluvy ako celok.
3. Dispozičné právo na predmet zmluvy prechádza na Objednávateľa dňom podpisu Preberacieho protokolu. Vlastnícke právo k predmetu zmluvy prechádza na Objednávateľa dňom zaplatenia celej kúpnej ceny za predmet zmluvy na účet Dodávateľa.
4. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.
5. Dodávateľ určuje nasledovných subdodávateľov, ktorých bude využívať pri plnení tejto zmluvy:

* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :

1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 5. tohto článku zmluvy, a to písomnou formou najneskôr 15 dní pred dňom uskutočnenia zmeny.
2. Zmena subdodávateľa/subdodávateľov uvedeného v ods. 5. tohto článku zmluvy za iného subdodávateľa/subdodávateľov je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa/subdodávateľov všetky údaje v zmysle ods. 5. tohto článku zmluvy.
3. Subdodávateľ/subdodávatelia, ktorého/ých navrhuje dodávateľ na plnenie tejto zmluvy musí byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.

**Čl. X**

**Záverečné ustanovenia**

* 1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
  2. Táto zmluva nadobúda platnosť dňom podpisu obidvomi zmluvnými stranami.
  3. Dodávateľ sa zaväzuje strpieť výkon kontroly/auditu/overovania súvisiaceho s dodávaním tovaru, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom oprávnenými osobami a poskytnúť im všetku potrebnú účinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č.108/2006 O Čas trvania týchto skutočností. Oprávnené osoby na výkon kontroly/auditu/overovania na mieste sú najmä:

1. Poskytovateľ a ním poverené osoby

b)  Útvar vnútorného auditu Riadiaceho orgánu alebo Sprostredkovateľského  orgánu a nimi poverené osoby,

c)   Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d)  Orgán auditu, jeho spolupracujúce orgány a osoby poverené na výkon kontroly/auditu

e)  Splnomocnení zástupcovia Európskej Komisie a Európskeho dvora audítorov,

f)     Orgán zabezpečujúci ochranu finančných záujmov EÚ,

g)   Osoby prizvané orgánmi uvedenými v písm. a) až f) v súlade s príslušnými  Právnymi predpismi SR a právnymi aktmi EÚ

* 1. Objednávateľ si vyhradzuje právo bez akýchkoľvek sankcií odstúpiť od tejto zmluvy, ak ešte nedošlo k plneniu z tejto zmluvy a výsledky administratívne finančnej kontroly Poskytovateľa neumožňujú financovanie výdavkov vzniknutých obstarávania predmetu zmluvy alebo iných postupov.
  2. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
  3. Zmluva je vyhotovená v štyroch rovnopisoch, dva pre objednávateľa a dva pre dodávateľa.
  4. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
  5. Neoddeliteľnou súčasťou zmluvy sú:
* Príloha č. 1 – Podrobná špecifikácia predmetu zmluvy
* Príloha č. 2 – Podrobná špecifikácia ceny predmetu zmluvy

v .............................., dňa ............ v ..............................., dňa .............

…………………………………..……… ………………………..…………………

za Objednávateľa za Dodávateľa

**Príloha č. 1**

**Podrobná špecifikácia predmetu zmluvy**

|  |  |  |  |  |  |
| --- | --- | --- | --- | --- | --- |
|  |  | Názov | | Hodnota | Jednotka |
| Hlavné technické údaje - základ stroja |  | Max. prejazdný profil (šírka x výška) | |  | mm |
| Nosnosť valčekového dopravníka | |  | kg/m |
| Rýchlosť valčekového dopravníka regulovateľná | |  | m/min |
| Rýchlosť tryskania plechov a profilov (SA 2½) | |  | m/min |
| Tryskací stroj | Maximálna spotreba stlačeného vzduchu | |  | m3/h |
| Pracovný tlak stlačeného vzduchu | |  | BAR |
| Maximálny celkový príkon | |  | KW |
| Metacie turbíny | Počet turbín | |  | ks |
| Priemer metacieho kolesa | |  | mm |
| Maximálny výkon motora turbíny | |  | KW |
| Maximálna rýchlosť abraziva - | |  | m/s |
| Minimálna spotreba abraziva - metacia turbína | |  | kg/min |
| Maximálna celková spotreba abraziva | |  | kg/min |
| Patrónový filter | Počet patrón | |  | ks |
| Filtračný povrch | |  | m2 |
| Max. úlet prachových častí | |  | mg/m3 |
| Maximálny výkon ventilátora | |  | m3/h |
| Maximálny výkon motora | |  | kW |
| Zostava pre čistenie mat. | Maximálny výkon ventilátora ofuku | |  | kW |
| Maximálny výkon ventilátoru ofuku | |  | m3/h |
| Maximálny priemer kartáča | |  | mm |
| Maximálna dĺžka kartáča | |  | mm |
| Iné | Maximálna hmotnosť | |  | kg |
| Rozmery tryskača - dĺžka  - šírka  - výška | |  | mm  mm  mm |
| Príslušenstvo | Názov | | Opis | Hodnota vrátane jednotky | |
| Vstupný dopravník | | Valčekový,  Dĺžka vstupného dopravníka  Nosnosť dopravníka kg/m  Výška valčekového dopravníka  Šírka valčekového dopravníka |  | |
| Výstupný dopravník | | Valčekový,  Dĺžka vstupného dopravníka  Nosnosť dopravníka kg/m  Výška valčekového dopravníka  Šírka valčekového dopravníka |  | |
| Kompresor | | Pracovný tlak  Výkon |  | |
| Sekundárna filtrácia | | Separácia prachových častíc |  | |
| Násypka so šnekovým dopravníkom | | Dĺžka násypníka |  | |

**\* Uchádzač je povinný vyplniť všetky hodnoty predmetu zmluvy vo vyššie uvedenej tabuľky a doplniť ďalšie údaje, ktoré považuje za dôležité na presnú špecifikáciu predmetu zmluvy.**

v .............................., dňa ............ v ..............................., dňa .............

………………………………..……… ………………………..…………………

za Objednávateľa za Dodávateľa

**Príloha č. 2**

**Podrobná špecifikácia ceny predmetu zmluvy**

|  |  |  |
| --- | --- | --- |
| Názov |  | Cena v Euro bez DPH |
| Základ stroja | | \* |
| Príslušenstvo | Vstupný dopravník | \* |
| Výstupný dopravník | \* |
| Kompresor | \* |
| Sekundárna filtrácia | \* |
| Násypka so šnekovým dopravníkom | \* |
| Ďalšie súčasti predmetu zmluvy | Dodanie na miesto realizácie | \* |
| Montáž predmetu zmluvy s uvedením predmetu zmluvy do prevádzky | \* |
| Cena za celý predmet zmluvy v Euro bez DPH | | \* |

**\* Uchádzač je povinný vyplniť všetky položky v tabuľke**

v ............................., dňa ............ v ..............................., dňa .........

………………………………….… …………..………………..…………

za Objednávateľa za Dodávateľa